Държавен вестник, бр. 92, 2018 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  92
отрасловата и специфичната професионална 
подготовка с необходимите професионални 
компетентности, които гарантират на обу-
чаемия възможността за упражняване на 
професията след завършване на обучението.
Заключителни разпоредби
§ 1. Тази наредба се издава на основание 
чл. 22, ал. 6 във връзка с ал. 2, т. 6 от Закона за 
предучилищното и училищното образование.
§ 2. Наредбата влиза в сила от деня на 
обнародването є в „Държавен вестник“.
Министър: 
Красимир Вълчев
Приложение 
към чл. 2
Държавен образователен стандарт за придоби-
ване на квалификация по професията „Сондьор“
Професионално направление:
544 
Минно дело, проучване и добив на 
полезни изкопаеми 
Наименование на 
професията:
544040 
Сондьор 
Специалности:
Степен на професио-
нална квалификация
5440401 Проучвателно 
сондиране 
Втора 
Ниво на квалификация 
според Европейската 
квалификационна рам-
ка (ЕКР) – 3   
Ниво на квалификация 
според Националната 
квалификационна рам-
ка (НКР) – 3 
1. Изисквания към кандидатите
1.1. Изисквания към кандидатите за входящо 
минимално образователно и/или квалифика-
ционно равнище за придобиване на степен на 
професионална квалификация съгласно Закона 
за професионалното образование и обучение 
(ЗПОО)
За придобиване на степен на професионал-
на квалификация по професията „Сондьор“ 
от Списъка на професиите за професионално 
образование и обучение (СППОО) по чл. 6, 
ал. 1 от ЗПОО (утвърден от министъра на 
образованието и науката със Заповед № РД-
09-413 от 12.05.2003 г., посл. изм. със Заповед 
№ РД-09-296 от 19.02.2018 г.) изискванията за 
входящото минимално образователно равнище 
към кандидатите са:
за ученици – завършено основно образо-
вание; 
за лица, навършили 16 години – завършен 
първи гимназиален етап. 
Изискванията за входящо минимално ква-
лификационно равнище при продължаващо 
професионално обучение с придобиване на 
втора степен на професионална квалификация 
е придобита първа степен на професионална 
квалификация по професия от област на обра-
зование „Техника“. 
Здравословното състояние на кандидата се 
удостоверява с медицински документ, доказващ, 
че професията, по която желае да се обучава, 
не му е противопоказна. 
1.2. Валидиране на професионални знания, 
умения и компетентности
Придобиването на квалификация по професи-
ята „Сондьор“ или част от нея чрез валидиране 
на придобити с неформално или информално 
учене резултати от ученето се осъществява 
съгласно Наредба № 2 от 2014 г. за условията 
и реда за валидиране на професионални зна-
ния, умения и компетентности, издадена от 
министъра на образованието и науката (ДВ, 
бр. 96 от 2014 г.).
2. Описание на професията 
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
2.1.1. Трудови дейности 
Сондьорът работи със сондажни машини, 
съоръжения и инструменти, с които се прокарват 
сондажи за търсене и проучване на подземни 
богатства – монтира всички сондажни машини 
и съоръжения; наблюдава и оперира с всички 
контролно-измервателни уреди и други инди-
катори; извършва подготвително-заключителни 
работи, свързани със сондирането; извършва 
спуско-подемни операции, електрометрични из-
мервания, циментация и тампонаж на сондажи; 
следи за техническото състояние на сондажите; 
събира минерални образци и взема проби за 
лабораторни анализи; извършва измервания 
и записва резултати от измерванията, като 
попълва документи за извършени операции.
При извършване на своята дейност сон-
дьорът спазва техническите и технологичните 
изисквания за работа на сондите, съоръженията 
и апаратите на работното място. Поддържа 
чисто работното си място, събира битовите и 
промишлените отпадъци на определените за 
целта места, като спазва екологичните норми 
и разпоредби в съответното производство. 
Сондьорът носи отговорност за опазване на 
машините и съоръженията, живота и здравето 
на работещите и предотвратяване на тежки 
травми, аварии др., като спазва утвърдените 
проекти за търсене и проучване на подземните 
богатства, геолого-техническите наряди, пас-
порти за работа, инструкциите за работа със 
сондите, съоръженията и апаратите към тях и др.
Сондьорът изпълнява дейности, свързани с 
адаптиране към потребностите на работното 
място, отнасящи се за сложни нееднородни дей-
ности, изискващи голяма сръчност или висока 
прецизност на движенията. Полага сложен ин-
дивидуален труд, който е частично контролиран 
при вземане на решения, определящи дейността 
на работното място. Необходимо е да прите-
жава отговорност за сондите, съоръженията и 
апаратите при извършване на работи, засягащи